**Uniforum** er en nettavis utgitt av Universitetet i Oslo. Den ble etablert i 1986 som papirtidsskrift og utkom på papir frem til 2016; nettutgaven ble etablert i 1999, og Uniforum ble en ren nettavis i 2016. Avisen dekker forskning og utdanning med hovedvekt på Universitetet i Oslo. Ansvarlig redaktør siden 1997 er Martin Toft.

Historie
--------

Uniforum ble grunnlagt av Universitetet i Oslo i 1986 etter initiativ fra informasjonssjef Tove Nielsen. Avisen var tidligere en del av Kommunikasjonsavdelingen på universitetet, men ble i 2009 skilt ut som en egen enhet under Universitetsstyret. I 2011 utkom Uniforum omtrent hver 14. dag i studieåret, og hadde et opplag på 13 850 eksemplarer.

I vedtektene heter det at Uniforum skal «gi saklig og fri informasjon og meningsutveksling fra Universitetet i Oslo på tvers av institutt- og fakultetsgrenser og administrative nivå». *Uniforum* inneholder også mer generelle sektornyheter innen forskning og universitetsutdanning. Avisen er en del av Fagpressen.

Uniforum har blitt redigert etter Redaktørplakaten og Vær varsom-plakaten siden april 2005. Ansvarlig redaktør Martin Toft fikk i 2003 prisen som «årets nynorskbruker» for sin sikre bruk av nynorsk i Uniforum.

Uniforums nettutgave ble etablert i 1999.

### Nedlegging av papiravisen

På grunn av manglende ressurser til å trykke og distribuere papiravisen, besluttet styret i Uniforum 17. mars 2011 at papiravisen skulle legges ned fra august 2011. I juni samme år ba Universitetsstyret om at Uniforums styre skulle behandle saken på nytt, og i september gikk styret for Uniforum inn for å omgjøre vedtaket blant annet på grunnlag av at papirutgaven hadde flere lesere enn nettutgaven. I januar 2012 ble papiravisen gjeninnført etter at Universitetsstyret ga avisen en ekstraordinær bevilgning på 250 000 kroner.

Den 27. september 2016 stemte styret i Uniforum på nytt for å legge ned papiravisen for å spare penger på trykking og distribusjon og styrke nettredaksjonen. Siste utgave av papiravisen ble utgitt 15. desember 2016.

Referanser
----------

1. ↑  Trine Nickelsen (14. februar 2005). «Redaktørplakaten er vedtatt innført». Besøkt 15. desember 2016.
2. ↑  «Om Uniforum». Besøkt 15. desember 2016.
3. ↑  Helene Lindqvist (15. juni 2011). «Ønsker Uniforum som vedtakssak i Universitetsstyret». Uniforum. Besøkt 15. desember 2016.
4. ↑  Trine Nickelsen (30. mars 2011). «Papirutgaven av Uniforum legges ned». Uniforum. Besøkt 15. desember 2016.
5. 1 2  Martin Toft (15. desember 2016). «Fylg med over i nettutgåva til Uniforum!». Uniforum.
6. ↑  «Fagpressen - Uniforum». Fagpressen. Besøkt 15. desember 2016.
7. ↑  Martin Toft (15. desember 2016). «Fylg med over i nettutgåva til Uniforum!». Uniforum. Besøkt 15. desember 2016.
8. ↑  «Uniforums redaktør 'Årets nynorskbrukar 2003'»
9. 1 2  «Fra styremøte i Uniforum: Vedtakssak 11/11» (PDF). Universitetet i Oslo. Arkivert fra originalen (PDF) 15. desember 2016. Besøkt 15. desember 2016.
10. ↑  Helen Hillevi Ruud (6. januar 2012). «Uniforum på papir igjen». Uniforum. Besøkt 15. desember 2016.
11. ↑  Kjerstin Gjengedal (18. august 2011). «Universitetsstyret valde middelveg for Uniforum». Uniforum. Besøkt 15. desember 2016.
12. ↑  Martin Toft (13. oktober 2016). «Nettsatsing skal gjera Uniforum endå betre». Uniforum. Besøkt 15. desember 2016.

Eksterne lenker
---------------

* (no) Offisielt nettsted Rediger på Wikidata
* (no) Uniforum på Twitter Rediger på Wikidata

* (no) Uniforum på Facebook Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |